 REPUBLIKA HRVATSKA

SPLITSKO-DALMATINSKA ŽUPANIJA

GRAD OMIŠ

**Gradonačelnik**

KLASA: 604-01/21-01/01

URBROJ: 2155/01-02-21-02

Omiš, 29. listopada 2021.g.

Na temelju odredbi čl. 39. Statuta Grada Omiša (Službeni glasnik Grada Omiša br. 4/09, 9/10, 2/13, 10/13, 1/18, 8/18 i 2/21), i čl. 4. Pravila o dodjeli novčanih nagrada učenicima i studentima osobitog uspjeha u učenju s područja Grada Omiša, KLASA: 604-01/21-01/01, URBROJ: 2155/01-02-21-01 od 28. listopada 2021.g., u predmetu provedbe socijalnog programa gradonačelnik Grada Omiša raspisuje

**N A T J E Č A J**

**za dodjelu novčanih nagrada učenicima i studentima**

**osobitog uspjeha u učenju s područja Grada Omiša za školsku/akademsku 2021./2022.godinu**

Grad Omiš u školskoj/akademskoj 2021./2022. godini dodjeljuje 18 nagrada namijenjenih osobito uspješnim redovnim učenicima drugog i viših razreda srednjih škola, 28 nagrada osobito uspješnim redovnim studentima druge i viših godina studija, 6 nagrada namijenjenih redovnim učenicima prvih razreda srednjih škola osobitog uspjeha kumulativno ostvarenog od 5. do 8. razreda osnovnoškolskog obrazovanja i 8 nagrada redovnim studentima prve godine studija osobitog uspjeha ostvarenog kroz cjelokupno srednjoškolsko obrazovanje.

Visina mjesečne nagrade za učenike je \*500,00 kn, a za studente \*700,00 kn.

Pravo natjecanja imaju učenici i studenti hrvatski državljani koji se obrazuju na području Republike Hrvatske, čiji roditelji/staratelji imaju prebivalište na području Grada Omiša, kao i oni koji su osnovali vlastitu obitelj te oba supružnika imaju prebivalište na području Grada Omiša. Pravo se stječe pod uvjetom ostvarenja prosjeka ocjena od najmanje 4,800 u osnovnoj školi, odnosno 4,600 u srednjoj školi, odnosno 4,000 na studiju.

Pravo natjecanja nemaju osobe koje se dodatno ili izvanredno obrazuju uz rad i za vlastite potrebe, te osobe koje primaju stipendiju ili drugu sličnu novčanu potporu.

Prijava se podnosi na propisanom obrascu i sadrži:

- ime i prezime te adresu i OIB pristupnika;

- potpis jednog roditelja/staratelja za malodobnog pristupnika;

- **IBAN** broj tekućeg ili zaštićenog tekućeg računa u poslovnoj banci na koji će se doznačavati odobrena nagrada;

- izračunat prosjek brojčanih ocjena za primjenjivo razdoblje na tri decimale

- upisani razred/godina s naznakom škole odnosno studija

- izjave;

1. da prihvaća sva prava i obveze iz Pravila o dodjeli novčanih nagrada;
2. da su svi podaci izneseni u obrascu prijave istiniti;
3. da ne prima stipendiju ili drugu sličnu potporu;
4. da će po pozivu dostaviti na uvid izvornik tražene isprave;
5. da je suglasan/a s prikupljanjem, obradom i korištenjem iskazanih osobnih podataka, a osobito za javnu objavu

imena i prezimena korisnika nagrade u sadržaju Odluke o dodjeli nagrada

- priloge:

1. potvrdu obrazovne ustanove o redovnom upisu po prvi put u odgovarajući razred/godinu;
2. presliku svjedodžbe prethodno završenog razreda srednje škole odnosno potvrde o prosjeku ocjena na tri decimale prethodno završene godine studija-primjenjivo razdoblje (za studente prve godine studija preslici svjedodžbi svih završenih razreda srednjoškolskog obrazovanja, a za učenike prvog razreda srednje škole preslici svjedodžbi 5. – 8. razreda osnovne škole);
3. obostranu presliku osobnih iskaznica za roditelje/staratelje, odnosno oba supružnika iz vlastite (uže) obitelji učenika/studenta.

Nepravodobne i nepotpune prijave neće se uzeti u razmatranje.

Odluku o dodjeli nagrada donosi gradonačelnik Grada Omiša prema listi prvenstva o čemu će pristupnici biti obaviješteni putem službenih mrežnih stranica Grada Omiša [www.omis.hr](http://www.omis.hr) i [www.facebook.com/officialomis/](http://www.facebook.com/officialomis/).

Obrazac Prijave može se preuzeti u sjedištu Grada Omiša ili na njegovoj službenoj mrežnoj stranici [www.omis.hr](http://www.omis.hr).

Zahtjevi s prilozima se mogu podnijeti **do 30. studenog 2021.g.** osobno ili poštom na adresu: Grad Omiš, Trg kralja Tomislava 5/1, 21310 Omiš odnosno elektronskim putem na e-mail adresu: [nip@omis.hr](mailto:nip@omis.hr), koristeći opciju „zatraži potvrdu o isporuci“. U slučaju elektronske dostave, kada primatelj zahtjeva nije potvrdio primitak poruke u roku 3 dana od dana dostave, potrebno je kontaktirati Upravni odjel za gospodarstvo i društvene djelatnosti Grada Omiša.

**Kod osobnog preuzimanja ili podnošenja dokumentacije, moli se postupati u skladu s važećim epidemiološkim mjerama.**

GRADONAČELNIK

Ivo Tomasović, dipl. oec., v.r.